Knyga skirta baltajam gandrui – ištikimam žmogaus palydovui Lietuvos kaimo kraštovaizdyje. Čia aprašoma šio paukščio ekologija ir biologija, paplitimas ir gausumas, migracijа. Pagrindinė knygos dalis skirta projekto „Baltųjų gandrų (Ciconia ciconia) apsauga Lietuvoje“ metu atliktos baltųjų gandrų lizdų apskaitos visoje šalyje rezultatams. Čia pateikiama informacija apie lizdų sukrovimo vietas, pasiskirstymą šalyje, baltųjų gandrų perėjimo sėkmingumą. Atskirai aprašomas baltųjų gandrų paplitimas šalies savivaldybėse. Rezultatai gausiai iliustruoti žemėlapiais, grafikais ir nuotraukomis. Knygoje taip pat aptariami baltųjų gandrų apsaugos klausimai, šiems paukščiams kylančios grėsmės ir jų sprendimo būdai. Aprašomos projekto metu įgyvendintos baltųjų gandrų lizdų tvarkymo priemonės – specialių lizdinių platformų įrengimas ant elektros oro linijų atramų ir ant pastatų stogų, lizdinių medžių genėjimas.